|  |  |
| --- | --- |
| Numri i lëndës: | 2019:292422 |
| Datë: | 11.02.2020 |
| Numri i dokumentit:  | 00826048 |

**PKR.nr.88/19**

**NË EMËR TË POPULLIT**

**GJYKATA THEMELORE NË PEJË**-Departamenti për krime të rënda, me Kryetaren e trupit gjykues Violeta Husaj Rugova, me pjesëmarrjen e bashkëpunëtores profesionale Besa Dervishaj, në çështjen penale ndaj të akuzuarve: F S për vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 të KPRK-së, i akuzuari M L për dy vepra penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 të KPRK-së, i akuzuari A B për vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.1 të KPRK-së, i akuzuari M M për vepër penale posedim i paautorizuare i narkotikëve, substancave psikotrope ose analoge nga neni 269 par.1 të KPRK-së, i akuzuari N M për vepër penale posedim i paautorizuar i narkotikëve, substancave psikotrope ose ananloge nga neni 269 par.1 të KPRK-së dhe i akuzuari E B për vepër penale posedim i paautorizuar i narkotikëve substancave psikotrope ose ananloge nga neni 269 par.1 të KPRK-së, duke vendosur sipas aktakuzës së Prokurorisë Themelore në Pejë-Departamenti për krime të rënda, PP/I-nr.101/19 të datës 17.12.2019, pas mbajtjes së shqyrtimit fillestar në prezencë të Prokurorit të shtetit Ardian Hajdaraj, të akuzuarit F S dhe mbrojtësit të tij sipas autorizimit av. Fatmir Kurmehaj, të akuzuarit M L dhe mbrojtësit të tij sipas autorizimit av. Asdren Mekaj, të akuzuarit A B dhe mbrojtësit të tij sipas autorizimit av. Flamur Kelmendi, të akuzuarit M M dhe mbrojtëses së tij me autorizim Zëvendësues Marigona Lajqi, të akuzuarit E B dhe mbrojtësit të tij sipas autorizimit av. Binak Cena, të akuzuarit N M, me datë 30.01.2020 mori dhe shpalli si dhe me datë 11.02.2020 përpiloi këtë:

**A K T GJ Y K I M**

**Të akuzuarit:**

1. F S, i biri i N dhe nënës SH e gjinisë H, i lindur me datë .. në D, tani me banim në fshatin I Komuna D, ka të kryer shkollën e mesme, i pamartuar, i gjendjes së dobët ekonomike, me profesion kamerier, me nr. personal ..., shqiptar, shtetas i Republikës së Kosovës, gjendej në paraburgim nga data 06.11.2019 e gjer me dt.30.01.2020.

2. M L, i biri i R dhe nënës L e gjinisë M, i lindur me datë ... në P, ku edhe jeton rruga “... ...” nr. .., ka të kryer shkollën e mesme, i pamartuar, i gjendjes së mesme ekonomike, nr. personal .., shqiptar, shtetas i Republikës së Kosovës, gjendej në paraburgim nga data 06.11.2019 e gjer me dt.30.01.2020.

3. A B, i biri i N dhe nënës M e gjinisë K, i lindur me datë .. në P, ku edhe jeton rruga “.. ..” nr. .... ka të kryer shkollën fillore, i pamartuar, i gjendjes së dobët ekonomike, nr. personal .., shqiptar, shtetas i Republikës së Kosovës, gjendej në paraburgim nga data 06.11.2019 e gjer me dt.30.01.2020.

4. M M, i biri i A dhe nënës N e gjinisë M, i lindur me datë ... në P, ku edhe jeton rruga “.. ..” nr. .., ka të kryer shkollën e mesme, i pamartuar, automekanik, i gjendjes së mesme ekonomike, nr. personal ..., shqiptar, shTëtas i Republikës së Kosovës, mbrohet në liri.

5. N M, i biri i I dhe nënës V e gjinisë K, i lindur me datë ...në GJ - Z, tani me banim në P, rruga “...” nr. .., ka të kryer shkollën e mesme, punon me turbina, i pamartuar, i gjendjes së mesme ekonomike, nr. personal ..., shqiptar, shtetas i Republikës së Kosovës, mbrohet në liri.

6. E.B, i biri i SH dhe nënës GJ e gjinisë B, i lindur me datë ... në Pejë, ku edhe jeton rruga “...” nr. .., ka të kryer shkollën e mesme, kamerier i pamartuar, i gjendjes së dobët e ekonomike, nr. personal ...., shqiptar, shtetas i Republikës së Kosovës, mbrohet në liri.

**JANË FAJTORË**

**Për shkak se:**

1. **I akuzuari F S:**

Me parë dhe gjerë me dt. 06.11.2019 në Pejë pa autorizim ka shpërndarë dhe shitur substanca narkotike Të llojit “M” në atë mënyrë që i akuzuari nga persona deri tani Të pa njohur e ka siguruar narkotikun e pastaj të paktën 4 herë e ka shpërndarë të i akuzuarit M L, duke ia shitur në sasi prej 100 gram në vlera të ndryshme prej 200 € apo 150 €, gjersa ditën kritike rreth orës 19.15 në afërsi të ndërtesës së KEDS-it në Pejë policia e ndalon të akuzuarin A tek i cili gjejnë dhe sekuestrojnë substancën narkotike të llojit M në peshë prej 189.6 gram, ku më parë e kishte blerë nga i akuzuari M, gjersa pas kontrollit të shtëpisë së të akuzuarit M, janë ndalur dhe kontrolluar të akuzuarit F, M, N dhe E tek të cilët policia ka gjetur sasi të ndryshme të substancës narkotike të llojit M të ndara në sasi të vogla.

-Me çka ka kryer veprën penale, blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par. 2 të KPRK-së.

1. **I akuzuari M L**

I. Me parë dhe gjerë me dt. 06.11.2019 në Pejë pa autorizim ka shpërndarë dhe shitur substanca narkotike Të llojit “M” në atë mënyrë që nga i akuzuari F S është furnizuar dhe ka siguruar narkotikun e pastaj e ka shpërndarë tek të akuzuarit A B, M M, N M dhe E B si dhe persona tjerë, duke e shpërndarë në sasi dhe vlera të ndryshme, gjersa ditën kritike rreth orës 19.15 në afërsi të ndërtesës së KEDS-it në Pejë, policia e ndalon të akuzuarin A tek i cili gjejnë dhe sekuestrojnë substancën narkotike të llojit M në peshë prej 182.4 gram, ku më parë e kishte blerë nga i akuzuari M, gjersa pas kontrollit të shtëpisë së të akuzuarit M, janë ndalur dhe kontrolluar të akuzuarit F, M, N dhe E tek të cilët policia ka gjetur sasi të ndryshme të substancës narkotike të llojit M, në shtëpinë e të akuzuarit M pastaj janë gjetur 2 peshore digjitale për matjen e narkotikut, substancës narkotike të llojit M në peshë prej 5.3 gram, substancë narkotike të llojit M në peshë prej 9.6 gram, paketim najloni per mbështjellje të Ms, 57 paketime me substancë narkotike të llojit M në peshë prej 57.3 gram, një kavanoz qelqi me substancë narkotike të llojit M në peshë prej 31.2 gram, paketime me folie alumini për mbështjellje të narkotikut, dy fishekë të kalibrit 7.62x39 mm, një fishekë i kalibrit 9mm.

-Me çka ka kryer veprën penale, blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par. 2 të KPRK-së.

II. Me dt. 22.10.2019 rreth orës 20.40 në Gjakovë pa autorizim ka shpërndarë substancë narkotike të llojit “K” në peshë prej 0.7 gram, në atë mënyrë që nga persona deri me tani të panjohur është furnizuar dhe ka siguruar narkotikun në fjalë, e pastaj ditën kritike e ka shpërndarë tek i akuzuari E B duke ia dhënë një sasi për konsum personal, me rastin e festës së ditëlindjes që kishin shkuar për të festuar në lokalin “Tek pasqyrat”.

-Me çka ka kryer veprën penale, blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par. 2 të KPRK-së.

1. **I akuzuari A B**

Me dt. 06.11.2019 rreth orës 19.15 në Pejë me qëllim të shitjes dhe shpërndarjes pa autorizim ka poseduar substancë narkotike të llojit “M” në atë mënyrë që ditën kritike nga i akuzuari M L është furnizuar dhe ka siguruar tri qese me narkotikë në peshë prej 182.4 gram, të cilën e ka blerë në shumë prej 200 euro e më qëllim që ta shpërndajë tek persona tjerë, mirëpo pikërisht në afërsi të ndërtesës së KEDS-it në Pejë është ndaluar dhe arrestuar nga ana e policisë, me ç’ rast gjatë kontrollit tek i njëjti gjejnë dhe sekuestrojnë narkotikun e lartcekur.

-Me çka ka kryer veprën penale, blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga nëni 267 par. 1 të KPRK-së.

1. **I akuzuari M M**

Me parë dhe gjerë me dt. 06.11.2019 rreth orës 19.15 në rr. “...” nr. .. K P, pa autorizim ka poseduar narkotikë të llojit “M”, në atë mënyrë që me parë disa herë dhe në sasi të vogla është furnizuar me narkotik nga i akuzuari M L, me të cilin ka pasur shoqëri gjersa ditën kritike është furnizuar dhe ka siguruar narkotikun “M” në peshë prej 4.4 gram, mirëpo me rastin e kontrollit të shtëpisë dhe objekteve tjera në kuadër të shtëpisë së të akuzuarit M, pikërisht tek i akuzuari M policia ka gjetur dhe sekuestruar një pako të cigareve me mbishkrimin “W” që në brendi ka qenë narkotiku në peshë të cekur me lartë si dhe është hasur i akuzuari duke e konsumuar narkotikun e llojit M.

-Me çka ka kryer veprën penale, posedimi i paautorizuar e narkotikëve, substancave psikotrope dhe analoge nga neni 269 par. 1 të KPRK-së.

1. **I akuzuari N M**

Me parë dhe gjerë me dt. 06.11.2019 rreth orës 19.15 në rrugën “...” nr. .. Komuna P pa autorizim ka poseduar narkotik të llojit “M”, në atë mënyrë që më parë disa herë dhe në sasi të vogla është furnizuar me narkotikë nga i akuzuari M L, me të cilin ka pasur shoqëri, e ku ditën kritike me rastin e kontrollit dhe bastisjes së shtëpisë së të akuzuarit M, në një aneks të shtëpisë së tij është hasur i akuzuari N duke e konsumuar narkotikun e llojit M.

-Me çka ka kryer veprën penale, posedimi i paautorizuar e narkotikëve, substancave psikotrope dhe analoge nga neni 269 par. 1 të KPRK-së.

1. **I akuzuari E B**

Nga data 22.10.2019 dhe gjerë me dt. 06.11.2019 në Pejë dhe Gjakovë pa autorizim ka poseduar narkotikë të llojit “M” dhe “K”, në atë mënyrë që me dt. 22.10.2019 nga i akuzuari M L është furnizuar me narkotikë të llojit Kokainë në peshë prej 0.7 gram, për konsum personal dhe me rastin e festës së ditëlindjes që kishin shkuar për të festuar në lokalin “Tek pasqyrat” në Gjakovë gjersa ditëve tjera disa herë është furnizuar me narkotikë M nga i akuzuari M L e ku me dt. 06.11.2019 me rastin e kontrollit dhe bastisjes së shtëpisë së të akuzuarit M, në një aneks të shtëpisë së tij është hasur i akuzuari E duke e konsumuar narkotikun.

-Me çka ka kryer veprën penale, posedimi i paautorizuar e narkotikëve, substancave psikotrope dhe analoge nga neni 269 par. 1 të KPRK-së.

Andaj, gjykata në bazë të nenit 7,38,39,40,42,43,44,46,47,48,49,69,70, 367 par.1 dhe 2, neni 369 par.1 të KPRK-së si dhe nenin 365 të KPPRK-së, të akuzuarit i

**GJ Y K O N**

1. **Të akuzuarit F S**

I shqiptondënim me gjobë në shumë prej **500€ (pesëqind euro)** dhe dënim me burg në kohe zgjatje prej **1 (një)viti**, dënime këto që do të ekzekutohen 15 (pesëmbëdhjetë) ditë pas plotfuqishmërisë së këtij aktgjykimi.

Në dënimin e shqiptuar i llogaritet koha e kaluar në paraburgim nga dt. 06.11.2019 gjerë me datë 30.01.2020.

Të akuzuarit i ndërprehet paraburgimi deri në plotfuqishmëri të aktgjykimit, sipas aktvendimit PKR.nr.88/19 të dt.30.01.2020.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, duke ju llogaritur një ditë burg për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 50 € (pesëdhjetë euro) dhe në emër të paushallit gjyqësor gjykatës ti paguaj shumën prej 50 € (pesëdhjetë euro)dhe shumën prej 50 € (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

**Të akuzuarit i konfiskohen përhershëm telefoni celular IPHONE së bashku me SIM kartele e nunër .... shuma e të hollave prej 306.60 euro dhe atë kartëmonedhat nga: 3x50.00 €, 5x20.00€, 1x10€, 8x5.00€, 1x2.00€, 4x1.00€, 1x 0.50€ dhe 1x0.10€.**

1. **Të akuzuarit M L**

Për veprën e parë penale që i vihet në barrë i përcaktohet dënim me gjobë në **shumë prej 500€** **(pesëqind euro)** dhe dënim me burg në kohe zgjatje prej **1 (një)viti**.

Për veprën e dytë penale që i vihet në barrë i përcaktohet dënim me gjobë në shumën prej **300€ (treqind euro)** dhe dënim me burg në kohë zgjatje prej **6 (gjashtë) muaj**.

Andaj gjykata konform nenit 76 të KPRK-së, i shqipton dënim unik me gjobë 800 €(tetëqind euro) dhe dënim unik me burg në kohëzgjatje prej 1 (një) vit e 4 (katër)muaj, dënime këto që do të ekzekutohen 15 (pesëmbëdhjet) ditë pas plotfuqishmërisë së këtij aktgjykimi.

Në dënimin e shqiptuar i llogaritet koha e kaluar në paraburgim nga data 06.11.2019 gjerë me datë 30.01.2020.

Të akuzuari i ndërprehet paraburgimi deri në plotfuqishmëri të aktgjykimit sipas aktvendimit PKR.nr.88/19 të dt.30.01.2020.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim duke ju llogaritur një ditë burg për çdo 20 euro të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 50 € (pesëdhjetë euro) dhe në emër të paushallit gjyqësor gjykatës ti paguaj shumën prej 50 € (pesëdhjetë euro)dhe shumën prej 50 € (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

**Të akuzuarit M L i konfiskohet përhershëm dy peshore elektronike, monedhat metalike në shuën e përgjithëshme prej 11.10 duro dhe telefoni samsung me SIM kartelë 043-897-991.**

1. **Të akuzuarit A B**

I shqiptondënim me gjobë në shumë prej **500€ (pesëqind euro)** dhe dënim me burg në kohe zgjatje prej **9 (nëntë) muaj**, dënime këto që do të ekzekutohen 15 (pesëmbëdhjetë) ditë pas plotfuqishmërisë së këtij aktgjykimi.

Në dënimin e shqiptuar me burgim i llogaritet koha e kaluar në paraburgim nga data 06.11.2019 gjerë me datë 30.01.2020.

Të akuzuari i ndërprehet paraburgimi deri në plotfuqishmëri të aktgjykimit sipas aktvendimit PKR.nr.88/19 të dt.30.01.2020.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg duke ju llogaritur një ditë burg për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 50 € (pesëdhjetë euro) dhe në emër të paushallit gjyqësor gjykatës ti paguaj shumën prej 50 € (pesëdhjetë euro)dhe shumën prej 50 € (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

**Të akuzuarit A B i konfiskohet përhershëm një telefon celular IPHONE me njgyrë të zez së bashku me SIM kartelë me numër 049-840-544 para në shumën prej 340.00 eruo dhe atë kartëmonedhat nga: 1x50.00€, 9x20€, 8x10.00€, 6x5.00€.**

1. **Të akuzuarit M M**

Ashtu që të akuzuarit i shqiptohet dënim me gjobe në shumen me lartësi **prej 250€ (dyqind e pesëdhjetë euro)** dhe dënim me burgim me burgim në kohëzgjatje prej **4 (katër) muaj**.

Me pëlqimin e të akuzuarit dënimi me burg në kohe zgjatje prej 4 muaj i zëvendësohet me dënim në gjobë në shumë prej 1000 €.

 Dënimin me gjobë të shqiptuar dhe dënimin me gjobë të zëvendësuar i akuzuari është i obliguar ti paguaj në afat prej 5 muaj pas plotfuqishmërisë se aktgjykimit.

Nëse i akuzuari nuk e paguan dënimet me gjobë të cekura si më lartë brenda afatit të caktuar, atëherë dënimi me gjobë do ti shndërrohet në dënim me burg duke ju llogaritur një ditë burg për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 30 € (tridhjetë euro) dhe në emër të paushallit gjyqësor gjykatës ti paguaj shumën prej 30 € (tridhjetë euro)dhe shumën prej 50€ (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

1. **Të akuzuarit N M**

Ashtu që të akuzuarit i shqiptohet dënim me gjobe në shumen me lartësi prej **250€ (dyqind e pesëdhjetë euro)** dhe dënim me burgim me burgim në kohëzgjatje prej **4 (katër) muaj**.

Dënimi me burgim nuk do të ekzekutohet në rast se i akuzuari brenda periudhës 1 (një) vjeçare nuk kryen ndonjë vepër të re penale.

Dënimin me gjobë i akuzuari obligohet ta paguaj më së largu në afat praj 15 (pesëmbëdhjetë) ditësh pas plotfuqishmërisë se aktgjykimit.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg ku duke ju llogaritur një ditë burg për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 30 € (tridhjetë euro) dhe në emër të paushallit gjyqësor gjykatës ti paguaj shumën prej 30 € (tridhjetë euro)dhe shumën prej 50€ (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

1. **Të akuzuarit E B**

Ashtu që të akuzuarit i shqiptohet dënim me gjobe në shumen me lartësi prej **250€ (dyqind e pesëdhjetë euro)**  dhe dënim me burgim me burgim në kohëzgjatje prej **4 (katër) muaj**.

Dënimi me burgim nuk do të ekzekutohet në rast se i akuzuari brenda periudhës 1 (një) vjeçare nuk kryen ndonjë vepër të re penale.

Dënimin me gjobë i akuzuari obligohet ta paguaj më së largu në afat praj 15 (pesëmbëdhjetë) ditësh pas plotfuqishmërisë se aktgjykimit.

Nëse i akuzuari nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg duke ju llogaritur një ditë burg për çdo 20€ (njëzet euro) të gjobës.

I akuzuari obligohet që në emër të shpenzimeve të procedurës penale të paguaj gjykatës shumën prej 30 € (tridhjetë euro) dhe në emër të paushallit gjyqësor gjykatës ti paguaj shumën prej 30 € (tridhjetë euro)dhe shumën prej 50€ (pesëdhjetë euro) në emër të kompensimit për viktimat e krimit, në afat prej 15 (pesëmbëdhjetë) ditësh pas plotfuqishmërisë së këtij aktgjykimi.

**A r s y e t i m**

Prokuroria Themelore në Pejë-Departamenti për krime të përgjithshme, ka ngrit aktakuzë PP/I-nr.101/19 të datës 17.12.2019, ndaj të akuzuarve: F S për vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 të KPRK-së, i akuzuari M L për dy vepra penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.2 të KPRK-së, i akuzuari A B për vepër penale blerja, posedimi, shpërndarja dhe shitja e paautorizuar e narkotikëve, substancave psikotrope dhe analoge nga neni 267 par.1 të KPRK-së, i akuzuari M M për vepër penale posedim i paautorizuare i narkotikëve, substancave psikotrope ose analoge nga neni 269 par.1 të KPRK-së, i akuzuari N M për vepër penale posedim i paautorizuar i narkotikëve, substancave psikotrope ose ananloge nga neni 269 par.1 të KPRK-së dhe i akuzuari E B për vepër penale posedim i paautorizuar i narkotikëve substancave psikotrope ose ananloge nga neni 269 par.1 të KPRK-së.

Prokurori i shtetit në seancën e shqyrtimit fillestar ka lexuar aktakuzën PP/I-nr.101/19 të datës 17.12.2019, i njëjti po ashtu e ka korrigjuar aktakuzën menjëherë pas leximit duke cituar se : ne rreshtin e fundit në dizpiotivin e parë heq fjalia “ dhe të përgatitura për shitje”, ndërkaq në dispoizitivin e dytë ne rreshtin 11 pas fjalisë “e llojit marhuane” pastaj shtohet fjalia” ne shtëpinë e Mit” pjesa tjetër mbetet e njëjtë.

Në seancën e shqyrtimit fillestar, gjykata është bindur se të akuzuarit e kanë kuptuar aktakuzën dhe të akuzuarve iu ka dhënë mundësinë që të deklarohen për pranimin ose mos pranimin e fajësisë.

Në këtë rast gjykata ka udhëzuar të akuzuarit për rendësin dhe pasojat e pranimit të fajësisë secilin veç e veç dhe të njëjtit kanë deklaruar se:

-I akuzuari *F S* deklaron se pasi që i kam kuptuar pasojat dhe përparësitë e pranimit të fajësisë të cilat më janë shpjeguar nga ana e gjykatës dhe pas konsultimit me mbrojtësin tim, deklaroi se e pranoj fajësinë për veprën penale e cila i vihet në barrë, me vjen keq çfarë ka ndodhur nuk do te përsërisë për veprën që ka ndodhur nuk do te përsërisë më .

-I akuzuari *M L* ka deklaruar se pasi që i kam kuptuar pasojat dhe përpirësit e pranimit të fajësisë të cilat më janë shpjeguar nga ana e gjykatës dhe pas konsultimit me mbrojtësin tim, deklaroi se e pranoj fajësinë për veprat penale qe i vihet në barrë.

-I akuzuari A B ka deklaruar se pasi që i kam kuptuar pasojat dhe përparësitë e pranimit të fajësisë të cilat më janë shpjeguar nga ana e gjykatës dhe pas konsultimit me mbrojtësin tij, deklaroi se e pranoj fajësinë për veprën penale e cila i vihet në barrë, i vjen shumë keq për atë çfarë ka ndodhur.

-I akuzuari *M M* ka deklaruar se pasi që i ka kuptuar pasojat dhe përparësitë e pranimit të fajësisë të cilat i janë shpjeguar nga ana e gjykatës dhe pas konsultimit me mbrojtësin tij, deklaroi se e pranon fajësinë për veprën penale e cila i vihet në barrë.

-I akuzuari *N M* ka deklaruar se pasi që i ka kuptuar pasojat dhe përparësitë e pranimit të fajësisë të cilat i janë shpjeguar nga ana e gjykatës dhe pas konsultimit me mbrojtësin e tij, fillimisht deklaroi se nuk e pranoj fajësinë për veprën penale e cila i vihet në barrë. Mirëpo pasi që kryetarja e trupit gjykues largohet nga salla e gjykimit për të vlerësuar pranimin e fajësisë për të akuzuarit e tjerë i njëjti deklaroj se gjatë kësaj kohe është konsultuar me mbrojtësin Gëzin Kollqaku i cili nuk mund të prezantoj në seancë dhe dëshiron që ti ipet mundësia që sërish të deklarohet për fajësinë dhe se i ka të qarta pasojat dhe përparësitë e pranimit të fajësisë dhe pasi që gjykata i jep të drejtën për tu deklaruar sërish për fajësinë i njëjti deklaron se e pranon fajësinë për veprën penale që i vihet në barrë.

-I akuzuari *E B* ka deklaruar se pasi që i ka kuptuar pasojat dhe përparësit e pranimit të fajësisë të cilat i janë shpjeguar nga ana e gjykatës dhe pas konsultimit me mbrojtësin e tij, deklaroi se e pranoj fajësinë për veprën penale e cila i vihet në barrë s’ka me ndodh me.

*Prokurori* është pajtuar me pranimin e fajësisë meqë ka mbështetje në provat që gjenden ne shkesat e lëndës pranimi i fajësisë është i vullnetshëm dhe secili i akuzuar ka mbrojtësin që është konsultuar dhe konsideron se janë plotësuar të gjitha kushtet që nga ana e gjykatës të pranohet një pranim i tillë.

Pasi që i akuzuari N M u deklarua për fajësinë sërish para se gjykata të merr vendim për pranimin e fajësisë për të akuzuarit e tjerë dhe e pranoj fajësinë. Prokurori më pas është pajtuar edhe me pranimin e fajësisë të akuzuarit N M.

Mbrojtësi i të akuzuarit *Fatos S Av. Fatmir Kumhehaj* ka deklaruar se duke i kuptuar rrethanat dhe pranimin e fajësisë nga i mbrojturi i tij ka kërkuar që të pranoi fajësinë dhe këtë pranim e ka bërë pa lajthitje, pa presion dhe kërkon që gjykata të merr aktvendim lidhur me dënimin bazuar në faktet e bazuar në pranimin e fajësisë. Pendimin e tij moshën e tij gjendjen tejet te dobët ekonomike dhe faktin se i njëjti asnjëherë nuk ka qenë i dënuar me parë, të gjitha janë rrethana lehtësuese, ashtu që me rastin e matjes së dënimit të aplikohen dispozitat për zbutje neni 71 par. 1 lidhur me nenin 72 par. 1.4 të KPKR-së. Mbrojtësi po ashtu ka deklaruar se e përkrah fjalën e prokurorit sa i përket paraburgimit ndërkaq telefoni dhe një shumë e të hollave ti kthehet te mbrojturit të tij.

Mbrojtësi i të akuzuarit *M L Av. Asdren Mekaj* ka deklaruar se pajtohet me pranimin e fajësisë së Z. L i akuzuar, konsideron se është bërë në mënyrë të vullnetshme duke i ditë pasojat e pranimit te fajësisë. Konsideron se ky pranim i fajësisë është në përputhje me shkresat e lëndës, andaj i propozon gjykatës që të aprovoj si të tillë. Mbrojtësi po ashtu lidhur me rrethanat për dënimin ka deklaruar se e lut gjykatën që me rastin e marrjes së vendimit mbi dënimin të merr parasysh si rrethanë lehtësuese pranimin e fajësisë faktin se është hera e parë që i mbrojturi i saj bije ndesh me ligjin ndihet thellësisht i penduar: Ngjarja nuk e ka goditur vetëm të mbrojturin e saj por edhe familjen e tij. Në prokurori ka dorëzuar një listë me prova që dëshmon gjendjen shëndetësore vërtetë të rëndë të babit të Mit. Duke i pas parasysh këto propozon që gjykatë të ndërprenë masën e paraburgimit sepse konsideron se kanë pushuar të gjitha arsyet për te cilat është caktuar.

Mbrojtësi i të akuzuarit *A B Av. Flamur Kelmendi* ka deklaruar se paraprakisht është konsultuar me të mbrojturin e tij A B lidhur me veprën penale e cila i vihet ne barrë nga ana e prokurorisë Themelore në Pejë. Të akuzuarit ia ka shpjeguar të gjitha mundësit dhe lehtësimet që rrjedhin po që se i njëjti e pranon fajësinë dhe pas shpjegimit për mundësin e pranimit te fajësisë i njëjti me vullnet të lirë pa kurrfarë ndikimi apo presioni ka vendosur që ta pranoi fajësinë për veprën penale e cila i vihet ne barrë. Meqë është rasti i parë që bije ndesh me ligjin i propozon gjykatë që të merr aktvendim me të cilin do të pranoi fajësinë.

Mbrojtësi po ashtu ka deklaruar se lidhur me rrethanat për dënimin ka deklaruar: me rastin e marrjes së vendimit mbi dënim gjykata ti ketë parasysh rrethanat lehtësuese ma e rëndësishme është pranimi i fajësisë nga ana e të pandehurit e cila rrethanë është posaçërisht lehtësuese dhe për këto situata është paraparë edhe me dispozitat e nenit 71 par. 1 nën par. 1.3 dhe 72 par. 1 nën par. 1.4 të KPPRK-së. Po ashtu i mbrojturi i tij ka ra ndesh për të parën herë me ligjin dhe për këtë siç është deklaruar edhe ne prokurori dhe sot në gjykatë është penduar thellësisht dhe ka premtuar që nuk do te merret me më kryerjen e çfarë do vepre penale . Si rrethanë lehtësuese cek se i njëjti është i gjendjes së varfër ekonomike, është i moshës relativisht të re sapo ka mbushur moshën madhore. Për këto arsye është i bindur se gjykata do ti ketë parasysh këto pretendime dhe të mbrojturit të tij do ti shqiptoj një dënim të pranueshëm e i cili kishte me qenë adekuat për veprën e kryer. Sa i përket propozimit te prokurorit që të pandehurve që të konfiskohen dhe te asgjësohen narkotikët pajtohet. Mirëpo kundërshtoj propozimin që të njëjtit ti konfiskohet edhe telefoni dhe te hollat që ja ka marr policia me rastin e bastisjes. Dhe me që kanë prajtur të gjitha arsyet për mbajtjen e mëtutjeshme të mbrojturit të tij në paraburgim kërkon që të ndërprenë paraburgimin.

Mbrojtësi i të akuzuarit *M M Av. Marigona Lajqi* ka deklaruar se e mbështet pranimin e fajësisë nga ana e të mbrojturit të tij, konsideron se është në harmoni me dispozitat ligjore është i plot i vullnetshëm gjen mbështetje ne shkresat e lëndë si dhe është bërë pas konsultimit të mjaftueshëm me të. I mbrojturi i tij është i vetëdijshëm mbi benefitet apo pasojat që sjellë pranimi i fajësisë andaj propozon që pranimi i fajësis të aprovohet.

Mbrojtësja lidhur me rrethanat për dënimin ka deklaruar se meqenëse i mbrojturi i saj im veç se e ka pranuar fajësisë i mbetet ti rikujtoj gjykatës rrethanat lehtësueses e që në rastin konkret janë me se evidente, e të cilat duhet te mirren parasysh me rastin e caktimit të llojit dhe lartësisë së dënimit. I mbrojturi i saj është penduar thellë dhe premton se nuk do te përfshihet ne veprime te tilla në të ardhëm. I njëjti ka qenë vetëm konsumues i substancës narkotike që i është gjetur ne posedim andaj rrjedhimisht me veprimet e tij te kundërligjshme dëmin e vetëm i ka shkaktuar vetës. I njëjti tani është vetëdijesuar mbi pasojat që sjellë konsumimi i substancës narkotike dhe para gjykatës pohon dhe zotohet se nuk do te përdor kurrë. I mbrojturi i saj gjatë gjithë procedurës ka qenë bashkëpunues, i është përgjigjur ftesave ka pas sjellje te mira dhe ka respektuar gjykatën. Duhet te merret parasysh edhe mosha relativisht e re, se nuk ka precedentë penale sa i përket veprave të kësaj natyre dhe vlen te theksohet se i njëjti është në marrëdhënie te punës. Çdo privim nga liria do të ndikonte mirqenien e tij. Kërkon nga gjykata që këto të merren si rrethana lehtësuese me rastin e shqiptimit te dënimit dhe propozoi që ndaj tij të shqiptohet një dënim sa më të butë që do të kishte efekt te mjaftueshëm në parandalimin e kryerjes së veprave në të ardhmen dhe me të do të arrihet qëllimi i dënimit.

Mbrojtësi i të *akuzuarit E B Av. Binak Cena* ka deklaruar se pasi që nga gjykata dhe prokurori i shtetit ju shpjeguan benfitet e pranimit të fajësis që do ti ketë i akuzuarit dhe gjithashtu është konsultuar me të si mbrojtës, i njëjti e pranoi fajësinë me vullnet për këtë arsye i propozoi gjykatës që të këtë pranim të fajësisë ta aprovoj. Mbrojtësi lidhur me rrethanat për dënimin ka deklaruar se: meqë i mbrojturi i tij e pranoi fajësinë dhe duke marr për bazë se është hera e parë që bije ndesh me ligjin siç u deklarua në seancën e sotme se kurrë nuk do te bënë një vepër të tillë apo vepra tjera. Gjithashtu vlen të theksohet se këtë vepër e ka bo në moshe të re. Duke marr për bazë moshën e tij konsideron se gjykata të ketë për bazë si rrethanë lehtësuese e gjithashtu i mbrojturi i saj është mbajtës i familjes dhe e gjithë familja varet nga të ardhurat e tij personale, sepse prindërit i ka në moshë të shtyer dhe në situatë teje të keqe shëndetësore. Andaj, i propozon gjykatës me rastin e marrjes së vendimit mbi dënimin, ti ketë parasysh këto rrethana dhe ti shqiptoj një dënim sa me te lehtë.

Në vijim gjykata duke shqyrtuar fajësinë nga ana e të akuzuarve vlerësoi se pranimi i fajësisë paraqet shprehje të lirë të vullnetit të të akuzuarve, pasi që ata e kanë kuptuar natyrën dhe pasojat e pranimit të fajësisë, dhe pranimi i fajësisë ka mbështetje në provat materiale që gjenden në shkresat e lëndës.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarve dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarve, si dhe duke pasur parasysh provat të cilat gjenden në shkresat e lëndës siç janë: deklaratat e të pandehurve të dhëna në prokurori dhe atë: F S me dt.02.12.2019, M L me datë 26.11.2019, A B me dt.02.12.2019, N M me dt. 16.12.2019, M M me datë 17.12.2019, E B me dt.16.12.2019, raporti i analizës së narkotikut të dt.11.11.2019, raporti i bastisjes dhe veprimeve tjera tekniko hetimore me numër të forenzikës TKRP-19/96 e dt. 13.09.2019, fotoalbumi i vendit të ngjarjes dhe fotografit tjera të bashkangjitura, raporti i oficerit Hasn Lajqi i përpiluar me dt. 07.11.2019, raporti informues i policisë i përpiluar nën nr. të rastit 2019-DHTN-822 i datës 07.11.2019, deklarata e të pandehurit F S e dhënë në polici me dt. 07.11.2019, procesverbali mbi bastisjen e shtëpisë së të pandehurit F S e dt.06.11.2019, dëftesa mbi konfiskimin e pronës nga i pandehuri F S e dt. 07.11.2019, transkriptet e bisedave telefonike ndërmjet të dyshuarve F S dhe M L të siguruara nga rezultati i masave të fshehta të hetimit, deklarata e të pandehurit M L e datës 07.11.2019, procesverbali mbi bastisjen e shtëpisë së të pandehurit M L e datës 06.11.2019, trasnkripte e bisedave telefonike të pandehurit M të siguruara nga rezultati i masave të fshehta të hetimit, deklarata e të pandehurit A B të dhënë në polici me datë 07.11.2019, transkriptet e bisedave, telefonike të pandehurit M M të siguruara nga masat e fshehta të hetimit, deklarata e të pandehurit M M e dhënë në polici me datë 07.11.2019, dëftesa mbi konfiskimin e pronës nga i pandehurit M M e dt. 07.11.2019, deklarata e të pandehurit N M e dhënë në polici me dt. 07.11.2019, dëftesa mbi konfiskimin e pronës nga i pandehuri N M e dt. 07.11.2019, transkripte të bisedave telefonike ndërmjet të pandehurit N Mn me të pandehurin M L, deklarata e të pandehurit E B e dhënë në polici me datë 07.11.2019, trasnkripte të bisedave telefonike ndërmjet të pandehurit E B me të pandehurin M L, fotografit mbi evidentimin dhe matjen e substancës së dyshuar narkotike të konfiskuara ditën kritike, gjykata erdhi në përfundim se në veprimet e të akuzuarve ekzistojnë të gjitha elementet e veprave penale të përshkruara si në dispozitiv të këtij aktgjykimi e për të cilin janë shpallur fajtor.

Duke vendosur mbi vendimin mbi dënim konform nenit 69 dhe 70 të KPRK-së, gjykata i vlerësoi të gjitha rrethanat lehtësuese dhe rënduese për secilin veç e veç që ndikojnë në llojin dhe lartësinë e dënimit dhe nga rrethanat lehtësuese dhe renduese gjeti se:

*Për të akuzuarin F S* si rrethanë lehtësuese mori për bazë se ka pranuar fajësinë qysh në fillim dhe pati sjellje korrekte para gjykatës, nga rrethanat renduese gjykata gjeti se i njëjti siç rrjedh nga evidenca kriminale policore më parë në vitin 2017 dhe 2018 ka qenë person i dyshuar për vepra penale armëmbajtje pa leje nga neni 374 dhe në vitin 2019 shmangje nga pagesat e detyrueshme doganore nga nen 312 të KPRK-së.

*Për të akuzuarin M L* si rrethanë lehtësuese mori për bazë se ka pranuar fajësinë qysh në fillim dhe pati sjellje korrekte para gjykatës, si dhe faktin se nga evidenca kriminale e siguruar nga policia nuk rrjedhë se ëshët person i dyshuar. Nga rrethanat renduese gjykata nuk gjeti asgjë.

*Për të akuzuarin A B* si rrethanë lehtësuese mori për bazë se ka pranuar fajësinë qysh në fillim dhe pati sjellje korrekte para gjykatës, nga rrethanat renduese gjykata gjeti se i njëjti siç rrjedh nga evidenca kriminale policore më parë në vitin 2015 i dyshuar për vepër penale lëndim i lehtë trupor nga neni 188 të KPRK-së, në vitin 2018 për dy vepra penale lëndim i lehtë trupor nga neni 188 të KPRK-së.

*Për të akuzuarin M M* si rrethanë lehtësuese mori për bazë se ka pranuar fajësinë qysh në filli dhe pati sjellje korrekte para gjykatës, nga rrethanat renduese gjykata gjeti se i njëjti siç rrjedh nga evidenca kriminale policore më parë është dyshuar nga viti 2015 e gjer në vitin 2018 ka qenë i dyshuar për disa vepra penale dhe atë blerja posedimi dhe shpërndarja e pa autorizuar e narkotikëve nga neni 273 të KPRK-së, asgjësimi apo dëmtimi i pasurisë nga neni 333 të KPPRK-së, pengim i personit zyrtar nga neni 409 dhe sulm ndaj personit zyrtar nga neni 410 të KPRK-së, dy vepra penale mbajtje në pronësi kontroll apo posedim të paautorizuar të armëve nga neni 374 të KPRK-së.

*Për të akuzuarin N M* si rrethanë lehtësuese mori për bazë se ka pranuar fajësinë qysh në fillim dhe pati sjellje korrekte para gjykatës, si dhe faktin se nga evidenca kriminale e siguruar nga policia nuk rrjedhë se është person i dyshuar. Nga rrethanat renduese gjykata nuk gjeti asgjë.

*Për të akuzuarin E B* e ka pranuar fajësinë qysh në fillim dhe pati sjellje korrekte para gjykatës, si dhe faktin se nga evidenca kriminale e siguruar nga policia nuk rrjedhë se është person i dyshuar. Nga rrethanat renduese gjykata nuk gjeti asgjë.

Bazuar në këto rrethana të cekura si më lartë gjykata ka vlerësuar edhe dispozitat ligjore për veprat penale që të akuzuarve F S dhe M L ju vihen në barrë veç e veç dhe atë dispozitën e nenit 267 par.2 të KPPRK-së që u vihet në barrë të akuzuarve, si dhe paragrafin 1 të të njëjtës dispozitë që i vihet në barrë të akuzuarit A B. Ka gjetur se minimumi i paraparë për veprat penale që këtyre të akuzuarve u vihet në barrë është 2 vite. Sipas dispozitës së nenit 269 par.1 të KPRK-së që u vihet në barrë veç e veç të akuzuarve M M, N M dhe E B minimumi i dënimit të paraparë është një vit burgim.

Gjykata bazuar në dispozitën e nenit 71 dhe 72 par.1 pikat 1.4 dhe 1.5 të KPRK-së ka shkuar nën minimumin e paraparë ligjorë sa i përket dënimit me burg, duke marr si rrethanë veçanërisht lehëtësuese pranimin e fajësisë që në fillim të procedurës. Gjykata ka vlerësuar se dënimet janë në përputhje me shkallën e përgjegjësisë penale të tyre dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarve në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale komform nenit 38 të KRPK-së.

Me qenë se gjykata të akuzuarit M M i shqiptoj dënim me burgim në kohëzgjatje prej 4 muaj gjykata vendosi që me pëlqimin e tij dënimi me burg ti zëvendësohet në dënim me gjobë bazuar në nenin 44 të KPPRKsë.

Arsyet për ndërprerjen e paraburgimit janë dhënë në aktvendimin PKR.nrr.88/19 të dt.30.01.2020.

Duke u bazuar në nenin 450 të KPPRK-së, i obligoi të akuzuarit e lartcekur që secili veç e veç ti paguaj shpenzimet e procedurës penale dhe të paushallit gjyqësorë.

Konform nenit 39 par.1,2,3 nën par. 3.1 të Ligjit për kompensim të viktimave të krimit i obligoi të akuzuarit që secili veç e veç ti paguaj shpenzimet e viktimave të krimit.

Vendimi që të akuzuarve u konfiskuan narkotiku dhe sendet tjera të konfiskuara sipas urdhrit të kësaj gjykate DKR.PP.nr. 82/19 dt. 11.11.2019,e të cekura si në dispozitiv të këtij aktgjykimi është i bazuar në nenin 282 par.2 pika 2.5të KPPRK-së.

Nga sa u tha më lart u vendos si në dispozitiv të këtij aktgjykimi konform nenit 365 të KPPK-së.

**GJYKATA THEMELORE PEJË**

 **DEPARTAMENTI I KRIMEVE TË RËNDA,**

**2019:292422,**

 **Kryetarja e trupit gjykues**

 Violeta Husaj Rugova

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.